50. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΡΓΑΣΙΑΣ Αριθ.40368 της 14/19 Οκτ. 1961 (ΦΕΚ  Β' 660) Περί επιδόματος μετεκπαιδεύσεως και ασφαλίσεως φοιτώντων στα Τμήματα Μετεκπαιδεύσεως της ΣΤΕ. Έχοντας υπόψη: α)Τις διατάξεις των άρθρ.16, 17 και 18 του Νόμ.1077/80 "περί απασχολήσεως και μετεκπαιδεύσεως μισθωτών τουριστικών επιχειρήσεων". Σελ. 98,34(δ) Τεύχος 1155 – Σελ. 54 β)Τη γνώμη του Δ.Σ. του ΟΑΕΔ, που διατυπώθηκε στη συνεδρίασή του 129/29.9.81 (απόφαση αριθ.3594, έγγραφο αριθ. 82286/5.10.81). γ)Τη γνώμη του Δ.Σ. της ΣΤΕ, αποφασίζουμε: 1.Καθορίζουμε το ύψος του επιδόματος μετεκπαιδεύσεως που θα καταβάλλεται σε όσους φοιτούν στα Τμήματα Μετεκπαιδεύσεως της ΣΤΕ, σύμφωνα με τις διατάξεις του 1077/1980 ως εξής: α.Στους εργαζομένους και στους μη επιδοτουμένους ανέργους θα καταβάλλεται, για κάθε ώρα μετεκπαιδεύσεως, επίδομα μετεκπαιδεύσεως 100 δραχμών, το οποίο θα προσαυξάνεται στο μέλλον κατά το ποσοστό αυξήσεως του γενικού κατωτάτου ορίου ημερομισθίου (ημερομίσθιο ασφαλείας), σύμφωνα με την εκάστοτε ισχύουσα Εθνική Γενική Συλλογική Σύμβαση Εργασίας ή ομοίας εκτάσεως Διαιτητική Απόφαση. β.Στους επιδοτουμένους ανέργους θα καταβάλλεται, για κάθε ημέρα μετεκπαιδεύσεως, επίδομα μετεκπαιδεύσεως, ίσο προς το καταβαλλόμενο στο κάθε ένα ημερήσιο επίδομα ανεργίας, ανεξάρτητα από την ημερήσια διάρκεια της μετεκπαιδεύσεως. 2.Καθορίζουμε τον τρόπο καταβολής του επιδόματος μετεκπαιδεύσεως και των ασφαλιστικών εισφορών ως εξής: α.Η καταβολή του επιδόματος μετεκπαιδεύσεως στους εργαζομένους και στους μη επιδοτουμένους ανέργους, καθώς και των ασφαλιστικών εισφορών για τους μη επιδοτουμένους ανέργους θα γίνεται κατά μήνα από ειδικούς υπόλογους διαχειριστές που θα ορίζονται από τη ΣΤΕ και στους οποίους θα διατίθενται τα αναγκαία χρηματικά ποσά από τις αρμόδιες Υπηρεσίες του ΟΑΕΔ με απόδοση λογαριασμού. β.Ειδικά για την πρώτη εφαρμογή της αποφάσεως αυτής, κατά την εκπαιδευτική περίοδο από 16 Οκτ.1981 μέχρι 31 Μαρτ. 1982, η καταβολή των ανωτέρω επιδομάτων μετεκπαιδεύσεως και των ασφαλιστικών εισφορών θα γίνεται από τις αρμόδιες Περιφερειακές Υπηρεσίες του ΟΑΕΔ, στις οποίες τα αντίστοιχα Τμήματα Μετεκπαιδεύσεως της ΣΤΕ θα διαβιβάζουν κάθε μήνα κατάσταση με τις ώρες συμμετοχής κάθε μετεκπαιδευομένου στο πρόγραμμα κατά το μήνα που έληξε. γ.Στους επιδοτουμένους ανέργους το επίδομα μετεκπαιδεύσεως θα καταβάλλεται από τις αρμόδιες Περιφερειακές Υπηρεσίες του ΟΑΕΔ, οι οποίες τους καταβάλλουν το επίδομα ανεργίας, χωρίς να γίνεται διακοπή της επιδοτήσεως λόγω ανεργίας για τις ημέρες συμμετοχής τους στο πρόγραμμα μετεκπαιδεύσεως. δ.Στους επιδοτουμένους ανέργους, που η επιδότησή τους λόγω ανεργίας λήγει πριν από τη λήξη του προγράμματος μετεκπαιδεύσεως, θα χηρηγείται από την αρμόδια Περιφερειακή Υπηρεσία του ΟΑΕΔ ειδικό σημείωμα, στο οποίο θα αναφέρεται η ακριβής ημερομηνία διακοπής της επιδοτήσεώς τους λόγω ανεργίας. Το σημείωμα αυτό θα κατατίθεται από τον ενδιαφερόμενο στο Τμήμα Μετεκπαιδεύσεως μαζί με το ασφαλιστικό του βιβλιάριο, προκειμένου από την ημερομηνία αυτή να αντιμετωπίζεται ως μη επιδοτούμενος άνεργος, τόσο για τη χορήγηση του επιδόματος μετεκπαιδεύσεως όσο και για την ασφάλισή τους. 18.Β.η.50 Σχολή Τουριστικών Επαγγελμάτων 345 